OpenLLM-France/wikimedia huggingface dataset:
# Raciària

Raciària (en llatí: Ratiaria o Rhatiaria, en grec antic: Ῥατιαρία o Ῥαζαρία) o també Colonia Ulpia Traiana Ratiaria, va ser una ciutat important situada a la Mèsia Superior, al Danubi, que era el quarter general d'una legió romana. Segons els Itineraris ho era de la Legió XIV Gemina, i segons la Notitia Dignitatum de la Legió XIII Gèmina. Era també una estació naval del Danubi, que formava part de la Classis Moesica.
És a l'actual Archar, prop de Dímovo, a la província de Vidin, a l'actual Bulgària.

## Referències

* 1 2 Dikov, Ivan; Valandovski, Daniel. «Ratiaria, Colonia Ulpia Traiana Ratiaria» (en anglès). Archaeology in Bulgaria. [Consulta: 15 novembre 2024].
* ↑ Dyer, Thomas Henry. «Raria'ria». A: William Smith. Dictionary of Greek and Roman Geography, illustrated by numerous engravings on wood (en anglès). Londres: Walton and Maberly & John Murray, 1854.
# Catedral de Świdnica

La catedral de Sant Estanislau i Sant Venceslau (polonès: Stanisława i św. Wacława), també anomenada Catedral de Świdnica, és un monument històric i el principal edifici catòlic de Świdnica, a Polònia.
La construcció de l'església actual va començar el 1330 a instàncies del duc Bolko II de Świdnica, després d'un incendi que va destruir un edifici de fusta que hi havia. El nou edifici, d'estil gòtic, va ser dissenyat com una basílica de tres naus amb una torre gòtica esvelta de 102 metres, la més gran de la regió.
De 1561 a 1629 l'església era propietat dels protestants. Des del 1662 va pertànyer als jesuïtes que en els anys 1671-1688 li van afegir mobles i decoracions barroques que encara caracteritzen el seu interior. Amb l'expulsió gradual dels jesuïtes de la Silèsia prusiana, l'església es va secularitzar el 1772 i les autoritats prussianes la van convertir en un graner.
L'església va ser renovada entre 1893 i 1895 però va perdre moltes de les seves característiques arquitectòniques originals. El 25 de març de 2004, amb el toro Multos fructus, del papa Joan Pau II, va establir la diòcesi catòlica de Świdnica i l'edifici es va convertir en la catedral.

## Referències

* ↑ Catedral de Sant Estanislau i Sant Venceslau
* ↑ Czerwiński, Janusz. Wrocław i okolice. Warsaw: Wydawnictwo Sport i Turystyka, 1989. ISBN 83-217-2279-2.
* ↑ Dobrzeniecki, Tadeusz. Sztuka sakralna w Polsce na Ziemiach Zachodnich i Północnych. Ars Christiana, 1976.
* 1 2 «Świdnica – the church of Saint Stanislaus and Saint Wenceslaus». Arxivat de l'original el 2019-04-28. [Consulta: 28 abril 2019].
* ↑ «Podstawowe informacje». Diecezja świdnicka. Arxivat de l'original el 3 de gener 2019. [Consulta: 3 gener 2019].
# Userkare

Userkare fou el segon faraó de la dinastia VI de l'antic Egipte. Només se li coneix aquest nom, que vol dir 'L'ànima de Re és forta'. L'historiador egipci Manethó no l'esmenta ni tampoc la llista de Saqqara, però sí la llista d'Abidos i el papir de Torí. Va governar, segons la cronologia mínima, vers 2220 aC i cent anys abans, segons la màxima.
Alguns indicis fan pensar que va participar en la mort del seu predecessor Teti, assassinat per la seva escorta, i va usurpar el tron, aprofitant la minoria d'edat del fill de Teti (II). D'altres pensen que fou un regent, associat amb la reina Iput (o Ipuet), cosa que lligaria més amb el fet que, després, el fill de Teti, Pepi I, arribés al poder. Un grup d'egiptòlegs pensa que era un descendent de la línia principal de la cinquena dinastia que potser ja havia disputat el poder a Teti quan aquest fou legitimat pel seu matrimoni.
El seu nom està esmentat en uns gravats dels treballadors de Qau al-Kebir, al sud d'Asiut, que potser recollien pedra per a la seva tomba.
No és clar quant de temps va governar, però sembla que uns tres anys. No sembla que el fill de Teti ja fos major al cap de tres anys, probablement tenia molt poc temps en morir el seu pare.
No s'ha trobat el seu monument funerari, si és que es va fer.
El va succeir Pepi I.

## Referències

* ↑ Pirenne, Jacques. Historia de la civilización del antiguo Egipto vol1 (en castellà). 4a. Barcelona: Ediciones Exito SA, 1977, p. 308. ISBN 84-85009-44-4.
* ↑ González, Luis González. Todo lo que debe saber sobre el Antiguo Egipto (en castellà). Nowtilus, 2011-05-01. ISBN 978-84-9967-179-6.
* ↑ Kanawati, Naguib. Conspiracies in the Egyptian Palace: Unis to Pepy I (en anglès). Routledge, 2003-09-02, p. 4. ISBN 978-1-134-48843-8.
# SolidaritéS

SolidaritéS és un partit polític de Suïssa d'esquerra anticapitalista fundat el 1992 als cantons francòfons de Ginebra, Vaud i Neuchâtel, i al cantó suís d'alemany de Basilea, amb dissidents del Partit del Treball Suís i membres de la dissolta federació suïssa de la Quarta Internacional.
Des de 1999 fins a 2007 ha tingut representació al Consell Nacional de Suïssa, amb un 0,5% dels vots (Pierre Vanek). A les eleccions federals suïsses de 2007 va baixar al 0,4% i ha esdevingut extraparlamentari. Un dels seus objectius és la renovació del marxisme. A les eleccions cantonals de Ginebra forma part de la coalició A gauche toute! Genève.

## Resultats electorals

| Any | Vots | % | Escons al CN | +/- | Escons al CE | +/- |
| 1995 | 6,168 | 0.32 | 0 / 200 | Nou | 0 / 46 | Nou |
| 1999 | 9,138 | 0.47 | 1 / 200 | 1 | 0 / 46 | = |
| 2003 | 10,562 | 0.50 | 1 / 200 | = | 0 / 46 | = |
| 2007 | 8 670 | 0,37 | 0 / 200 | 1 | 0 / 46 | = |
| 2011 | Coalició amb PTS | Coalició amb PTS | 0 / 200 | = | 0 / 46 | = |
| 2015 | Coalició amb PTS | Coalició amb PTS | 0 / 200 | = | 0 / 46 | = |
| 2019 | Coalició amb PTS | Coalició amb PTS | 1 / 200 | 1 | 0 / 46 | = |
| 2023 | Coalició amb PTS | Coalició amb PTS | 0 / 200 | 1 | 0 / 46 | = |

## Enllaços externs

* Web oficial
# Bartosz Huzarski

Bartosz Huzarski (Świdnica, Baixa Silèsia, 27 d'octubre de 1980) és un ciclista polonès, professional des del 2002 fins al 2016.
En el seu palmarès destaquen diverses classificacions secundàries de la Volta a Polònia, la Szlakiem Grodów Piastowskich de 2008 i etapes a la Setmana Internacional Coppi i Bartali i la Setmana Ciclista Lombarda.

## Palmarès

* 2003
** Vencedor d'una etapa de la Cursa de la Pau
* 2005
** Vencedor d'una etapa del Bałtyk-Karkonosze Tour
** Vencedor de la classificació de la muntanya a la Volta a Polònia
* 2005
** Vencedor de la classificació de la muntanya a la Volta a Polònia
* 2008
** 1r a la Szlakiem Grodów Piastowskich
* 2010
** Vencedor d'una etapa de la Setmana Internacional Coppi i Bartali
** Vencedor d'una etapa de la Setmana Ciclista Lombarda
* 2012
** Vencedor d'una etapa de la Cursa de Solidarność i els Atletes Olímpics
* 2013
** Vencedor de la classificació de les metes volants de la Volta a Polònia

### Resultats al Giro d'Itàlia

* 2009. 102è de la classificació general
* 2012. 70è de la classificació general

### Resultats al Tour de França

* 2014. 68è de la classificació general
* 2015. 108è de la classificació general
* 2016. 39è de la classificació general

### Resultats a la Volta a Espanya

* 2016. Abandona (10a etapa)

## Referències

* ↑ Archives, Cycling. «Bartosz Huzarski» (en anglès). [Consulta: 24 desembre 2022].
* 1 2 «CyclingQuotes.com Huzarski announces retirement». [Consulta: 24 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Bartosz HUZARSKI» (en italià). [Consulta: 24 desembre 2022].

## Enllaços externs

* Fitxa a sitiodeciclismo.net
# Mike Mountain Horse

Mike Mountain Horse o Miistatosomitai (1884–1964) fou un membre de la tribu Blood (confederació blackfoot), que durant la Primera Guerra Mundial lluità en l'exèrcit canadenc. Des del 1920 fou membre de la Policia Muntada i treballà pel ferrocarril, i des del 1950 fou membre del Consell tribal. Va escriure My people the bloods, publicat el 1979.

## Enllaços externs

* (anglès) Biografia
# La llegenda del DJ Frankie Wilde

La llegenda del DJ Frankie Wilde (títol original: It's All Gone Pete Tong) és una pel·lícula britànico-canadenca estrenada l'any 2004. Ha estat doblada al català.

## Argument

Frankie Wilde és una comèdia dramàtica que segueix la història del DJ Frankie Wilde. A Eivissa, com a tot el món, Frankie Wilde és reconegut per ser un DJ superdotat, i el seu talent fa delirar la multitud en cadascuna de les seves actuacions.
Víctima del seu èxit, s'enfonsa desgraciadament en la droga i comença a apartar-se a poc a poc de la realitat. Tota la seva vida acaba esfondrant-se quan descobreix que la seva oïda falla perillosament, i ràpidament es queda completament sord. Frankie s'aïlla totalment del món exterior i comença a rendir-se, fins al dia que decideix afrontar el seu handicap.
A força de perseverança, aprèn a sentir els sons, i arriba finalment a retrobar la seva passió, i la seva tornada com a DJ sord té un immens èxit. Però Frankie ha canviat de vida i decideix desaparèixer per a no enfonsar-se de nou a la vida que portava abans.
El film denuncia la droga i el màrqueting abusiu que han contaminat el món del clubbing i del djing.

## Repartiment

* Paul Kaye: Frankie Wilde
* Beatriz Batarda: Penelope Garcia
* Kate Magowan: Sonja Slowinski
* Dan Antopolski: Eric Banning
* Mike Wilmot: Max Haggar
* Neil Maskell: Jack Stoddart
* Pete Tong: ell mateix
* Paul Spence: Alfonse
* David Lawrence: Horst
* Carl Cox: ell mateix
* Paul Van Dyk: ell mateix
* Charlie Chester: ell mateix
* Tiësto: ell mateix

## Premis i nominacions

* 2006: Premi Génie al millor film: Canada
* 2006: Vancouver Film Critics Circle
* 2005: Premi Canadian Comedy
* 2005: Premi Leo
* 2005: U.S. Comedy Arts Festival
* 2005: Gen Art Film Festival: Michael Dowse
* 2005: Premis British Independent Film (nominat)

## Referències

* ↑ «ésAdir > Filmoteca: pel·lícules > La llegenda del DJ Frankie Wilde». [Consulta: 5 desembre 2018].
* ↑ Dargis, Manohla «The Untrue-to-Life Adventures of a D.J. Who Goes Deaf» (en anglès). The New York Times, 15-04-2005. ISSN: 0362-4331.
# Bitter Moon

Bitter Moon és una pel·lícula dirigida per Roman Polanski i estrenada l'any 1992.

## Argument

Nigel i Fiona fan un creuer per celebrar el seu setè aniversari de casament. A bord coneixen a la bella i atractiva Mimi i al seu marit Oscar, que és invàlid i va en una cadira de rodes. Nigel comença a sentir-se atret per Mimi, i Oscar, que se n'adona, li proposa que intenti seduir-la, però abans li explica com eren les experiències sexuals amb la seva dona abans de patir l'accident que el va deixar paralític.

## Repartiment

* Hugh Grant: Nigel Dobson
* Kristin Scott Thomas: Fiona Dobson
* Emmanuelle Seigner: Micheline "Mimi" Bouvier
* Peter Coyote: Oscar Benton
* Luca Vellani: Dado
* Victor Banerjee: M. Singh
* Sophie Patel: Amrita Singh
* Stockard Channing: Beverly (no surt als crèdits)
* Patrick Albenque: El majordom
* Claude Bonnet: L'alcalde
* Jean-Yves Chalangeas: El cambrer (no surt als crèdits)
# Xiscle de terror

Xiscle de terror (original en anglès: Taste of Fear) és un thriller britànic dirigit per Seth Holt, estrenat el 1961. Ha estat doblat al català.

## Argument

Una dona paralitzada, Penny Appleby, torna a la casa familiar després de la desaparició del seu pare. Amb el xofer de la família, recerca les raons de la desaparició del seu pare. Durant aquesta investigació veu el cos del seu pare en nombroses peces de la casa, però aquest desapareix ràpidament abans que algú altre observi el cos...

## Repartiment

* Susan Strasberg - Penny Appleby
* Ronald Lewis - Bob
* Ann Todd - Jane Appleby
* Christopher Lee - Doctor Gerrard
* Anne Blake - Marie
* John Serret - Inspector Legrand
* Leonard Sachs - Spratt
* Fred Johnson - Pare

## Acollida i crítiques

La pel·lícula va ser un fracàs al box office del Regne Unit i als Estats Units. Tanmateix, a Europa continental, la pel·lícula va ser un èxit. Això va permetre a l'estudi Hammer produir altres pel·lícules de suspens com The Maniac.

## Referències

* ↑ esadir.cat. Xiscle de terror. esadir.cat.
* ↑ «Taste of fear». The New York Times.
* ↑ Hearn, Marcus. Titan Book. The Hammer Vault (en anglès). Londres: Titan Book, 2011. ISBN 1845761855.

## Bibliografia

* Monthly Film Bulletin, Número 328 (anglès)
* Positif, Número 43, gener 1962
# Província de Vidin

Vidin és la més septentrional de les províncies de Bulgària. Limita amb Sèrbia i Romania. La capital és la ciutat de Vidin sobre el Danubi, mentre que altres ciutats importants són Belogradtxik, Brègovo, Dímovo, Dunavtsi, Gramada i Kula. També són centres municipals Bòinitsa, Màkreix, Novo Selo, Rújintsi i Txuprene.
La província està integrada per onze municipis:
* Municipi de Belogradtxik (capital: Belogradtxik).
* Municipi de Bòinitsa (capital: Bòinitsa).
* Municipi de Brègovo (capital: Brègovo).
* Municipi de Txuprene (capital: Txuprene).
* Municipi de Dímovo (capital: Dímovo).
* Municipi de Gramada (capital: Gramada).
* Municipi de Kula (capital: Kula).
* Municipi de Màkreix (capital: Màkreix).
* Municipi de Novo Selo (capital: Novo Selo).
* Municipi de Rújintsi (capital: Rújintsi).
* Municipi de Vidin (capital: ciutat de Vidin).

## Referències

* ↑ «Regions, districts and municipalities in the Republic Of Bulgaria 2011» (pdf) (en anglès i búlgar). National Statistical Institute - Republic Of Bulgaria. Arxivat de l'original el 2017-09-28. [Consulta: 27 març 2021].

## Enllaços externs

* «Lloc web oficial». Vidin Government. Arxivat de l'original el 2010-03-02. [Consulta: 24 febrer 2018].
# 1237

El 1237 (MCCXXXVII) fou un any comú començat en dijous del calendari julià.

## Esdeveniments

* Els mongols envaeixen Rus de Kíev.
* Batalla del Puig de Santa Maria entre sarraïns i forces catalanoaragoneses per conquerir ciutat de València.
* Batalla de Cortenuova: Frederic II derrota les forces de la Lliga Llombarda; uns 5.000 llombards són capturats.
* Invasió mongola de la Rus de Kíev: l'exèrcit mongol comandat per Batu Khan i Subutai, envaeix el Principat de Riazan

### Defuncions
## Referències

* ↑ Addington, Larry H. The Patterns of War Through the Eighteenth Century (en anglès). Indiana University Press, 1990, p. 65. ISBN 978-0-253-20551-3.
* ↑ «batalla del Puig de Santa Maria». Gran Enciclopèdia Catalana. [Consulta: 26 maig 2024].
* ↑ Larner, John. Italy in the Age of Dante and Petrarch, 1216-1380 (en anglès). Longman, 1980, p. 31. ISBN 978-0-582-48366-8.
* ↑ Maiorov, Alexander V. «The Mongol Conquest of Rus'». A: Timothy May, Michael Hope (eds). The Mongol World. Routledge, 2022. DOI 10.4324/9781315165172-14/mongol-conquest-rus-alexander-maiorov. ISBN 978-1-315-16517-2.
Defuncions :
| M/d | Nom | Activitat | Origen | E |
| | Bernat Guillem d'Entença | senyor | Fragatí |
| | Bernat Guillem de Montpeller | cavaller | occità |
# Aleksandr Ivànovitx Gúrov

Aleksandr Ivànovitx Gúrov (en rus: Алекса́ндр Ива́нович Гу́ров), és un polític i antic policia rus nascut el 17 de novembre de 1945 a Shushpan-Olshanka (óblast de Tambov). Membre del partit Rússia Unida de Vladímir Putin, fou diputat de la Duma Estatal entre els anys 1999 i 2007. Advocat de formació, en la seva tasca policial durant el règim soviètic, a partir de finals dels anys 70, va ocupar diferents càrrecs de responsabilitat dins del Ministeri de l'Interior en la lluita contra el crim organitzat, la corrupció i el tràfic de drogues.

## Referències

* ↑ Oates, Sarah. Television, Democracy and Elections in Russia (en anglès). Routledge, 2006, p. 84-86. ISBN 9781134178476 [Consulta: 20 abril 2020].
# Amics de la Terra internacional

La federació Amics de la Terra internacional –també coneguda amb el nom anglès Friends of the Earth international– és una xarxa internacional d'organitzacions no governamentals per a la protecció del medi ambient i de la natura amb presència en 74 països (2013). El secretariat està a Amsterdam.
Amics de la Terra va ser fundada el 1969 a San Francisco per David Brower, Donald Aitken i Gary Soucie. Es va escindir de l'organització conservacionista estatunidenca Club Sierra (creada el 1892) quan aquesta darrera va prendre una posició favorable a l'energia nuclear. La federació internacional va ser creada el 1971 per quatre organitzacions de França, Suècia, Anglaterra i Estats Units.
Té un modus operandi molt descentralitzat. Les associacions afiliades poden –o no– prendre el nom traduït en la llengua local.

## Referències

* ↑ Thomson, Jennifer «Surviving the 1970s: The Case of Friends of the Earth» (en anglès). Environmental History, 22, 2, 4-2017, pàg. 235–256. DOI: 10.1093/envhis/emw100. ISSN: 1084-5453.
* 1 2 World directory of environmental organizations : a handbook of national and international organizations and programs, governmental and non-governmental, concerned with protecting the Earth's resources (en anglès). 6a edició. Abingdon, Oxon: Routledge, 2013, p. 83. ISBN 978-1-134-20414-4.
* ↑ «History» (en anglès). Friends of the Earth international, 01-04-2014. Arxivat de l'original el 2021-04-28. [Consulta: 24 agost 2020].

## Bibliografia

* Doherty, Brian; Doyle, Timothy. Environmentalism, resistance and solidarity : the politics of Friends of the Earth International (en anglès), 2013, p. 263. ISBN 978-0-230-25035-2.

## Enllaços externs

* «Amics de la Terra Mallorca».
* «Amics de la Terra Eivissa».
* «Amigos de la Tierra». Estat espanyol.
# Amun-her-khepeixef (fill de Senusret III)

Amum-Her-Khepeixef (Jmn ḥr ḫpš=f, "Amon és amb el seu braç fort"; † c. 1883 aC) va ser un príncep egipci de la XII dinastia. Va ser fill suposadament del faraó Senusret III i la reina Hathorhotep.
Amun-her-Khepeixef en jeroglífic :
Va morir als dos anys i va ser enterrat a Egipte, probablement a Dashur. La seva mòmia va ser robada per lladres de tombes i va ser comprada per Henry Sheldon a uns mariners espanyols que eren a Nova York el 1886 per exposar-la al seu museu.
Tanmateix, la mòmia va arribar en tan mal estat que va quedar relegada a les golfes. Després de la mort de Sheldon, hi va romandre fins al 1945, quan un comissari anomenat George Mead se la va trobar. Tement que la mòmia pogués ser desenterrada per estudiants bromistes si l'enterraven sencera, la va fer cremar al forn del seu veí el 1950 i la va enterrar a la parcel·la familiar amb una làpida. La seva tomba és a continuació de la del general Hastings Warren i prop de la del representant de Vermont Daniel Chipman.

## Referències

* ↑ «Amun Her-Khep-Esh-Ef» (en anglès). Find a Grave. [Consulta: 9 gener 2024].
* ↑ «Grave of Amum-Her-Khepesh-Ef» (en anglès). Atlas Obscura. [Consulta: 9 gener 2024].
* ↑ Day, 2006, p. 36.
* ↑ «New England Mummy» (en anglès) p. 82. The San Bernardino County Sun, 04-07-1982. [Consulta: 9 gener 2024].

## Bibliografia

* Day, Jasmine. The Mummy's Curse: Mummymania in the English-speaking World (en anglès). Routledge, 2006. ISBN 978-1-134-29796-2.
# Todor Diev

Todor Diev (Plòvdiv, 28 de gener de 1934 - Plòvdiv, 6 de gener de 1995) fou un futbolista búlgar de la dècada de 1950.
Fou 55 cops internacional amb la selecció búlgara amb la qual participà en la Copa del Món de Futbol de 1962.
Pel que fa a clubs, defensà els colors d'Spartak Plovdiv i Spartak Sofia.

## Referències

* ↑ «The Bulgarian squad for 1962 FIFA World Cup Chile». Arxivat de l'original el 2011-07-22. [Consulta: 30 novembre 2018].
* ↑ 15 years passed from Diev's death Arxivat 2013-01-15 at Archive.is
* ↑ History of Spartak Plovdiv
* ↑ Todor Diev international appearances, matches and goals – eu-football.info
# Anton LaVey

Anton Szandor LaVey (nascut Howard Stanton Levey; Chicago, 11 d'abril de 1930 - San Francisco, 29 d'octubre de 1997) va ser un escriptor i músic nord-americà, d'ascendència jueva, icona dins el Satanisme, el Sionisme i la cultura popular per ser el fundador de l'Església de Satan i també per ser proclamat com el Papa negre.
Va escriure diversos llibres, entre ells la Bíblia satànica, The Satanic Witch, The Devil 's Notebook i va fundar el sistema filosòfic Satanisme LaVeyà, un sistema sintetitzat de la seva comprensió de la naturalesa humana i les idees dels filòsofs que advocaven pel materialisme i l'individualisme, pel qual no es reivindica cap inspiració sobrenatural o teista.

## Referències

* ↑ Mathews, Chris. Modern Satanism: Anatomy of a Radical Subculture (en anglès). Greenwood Publishing Group, 2009. ISBN 978-0-313-36639-0.
* ↑ Dillinger, Johannes. The Routledge History of Witchcraft (en anglès). Routledge, 2019-12-06. ISBN 978-1-000-76574-8.
* ↑ The Devil's party : Satanism in modernity. New York: Oxford University Press, 2013. ISBN 978-0-19-977923-9.
* ↑ La Vey, Anton Szandor. The Satanic Bible. New York: Avon Books, 1969. ISBN 0-380-01539-0.
* ↑ Dyrendal, Asbjørn; Lewis, James R.; Petersen, Jesper Aagaard. The Invention of Satanism (en anglès). Oxford University Press, 2016. ISBN 978-0-19-518110-4.
* ↑ Lewis, James R. «Diabolical Authority: Anton LaVey, The Satanic Bible and the Satanist "Tradition"» (pdf). Marburg Journal of Religion: Volume 7, No. 1, 9-2002.
# Iordan Iovtxev

Iordan Iovtxev (en búlgar: Йордан Йовчев) (Plòvdiv, Bulgària 1973) és un gimnasta artístic búlgar, guanyador de quatre medalles olímpiques.

## Biografia

Va néixer el 24 de febrer de 1973 a la ciutat de Plòvdiv, població situada a la província del mateix nom.

## Carrera esportiva

Va participar, als 19 anys, en els Jocs Olímpics d'Estiu de 1992 celebrats a Barcelona (Catalunya), on va aconseguir finalitzar en desena posició en la prova masculina d'equips com a resultat més destacat. En els Jocs Olímpics d'Estiu de 1996 realitzats a Atlanta (Estats Units) finalitzà en quarta posició en la prova d'anelles i sisè en la prova per equips, aconseguint així sengles diplomes olímpics, com a resultats més destacats.
En els Jocs Olímpics d'Estiu de 2000 realitzats a Sydney (Austràlia) aconseguí guanyar dues medalles de bronze en les proves d'exercici de terra i anelles, així com un vuitè lloc en la prova individual. En els Jocs Olímpics d'Estiu de 2004 realitzats a Atenes (Grècia) aconseguí guanyar la medalla de plata en la prova d'anelles i revalidar la seva medalla de bronze en la prova d'exercici de terra. En els Jocs Olímpics d'Estiu de 2008 realitzats a Pequín (República Popular de la Xina), la seva última participació olímpica, finalitzà vuitè en la prova d'anelles.
Al llarg de la seva carrera ha guanyat tretze medalles en el Campionat del Món de gimnàstica artística, entre elles quatre medalles d'or, i nou medalles en el Campionat d'Europa de l'especialitat.
# Atanas Uzunov

Atanas Uzunov (búlgar: Атанас Узунов) (Plòvdiv, 10 de novembre de 1955) és un àrbitre búlgar retirat.
Va començar la carrera el 1979 i es va retirar l'any 2000. Durant la seva carrera, va xiular 189 partits de la lliga búlgara (xifra rècord), el partit entre Suïssa i Països Baixos de l'Eurocopa de 1996, i partits de la fase de grups de la Lliga de Campions.
Després de retirar-se, va presidir el comitè arbitral búlgar i, posteriorment, va esdevenir president del Lokomotiv de Plovdiv, a la seva ciutat natal.

## Referències

* «Perfil» (en búlgar). [Consulta: 26 abril 2010].